**ЈАВНО КОМУНАЛНО ПРЕДУЗЕЋЕ „ОСЕЧИНА“**

**ОСЕЧИНА**

**ИЗВЕШТАЈ О СТЕПЕНУ УСКЛАЂЕНОСТИ ПЛАНИРАНИХ И РЕАЛИЗОВАНИХ АКТИВНОСТИ ИЗ ПРОГРАМА ПОСЛОВАЊА**

**ЗА ПЕРИОД од 01.01.2022. до 31.03.2022.**

**1. ОСНОВНИ СТАТУСНИ ПОДАЦИ**

Јавно комунално предузеће „Осечина “ са седиштем у Осечини је основано je 1981. године одлуком Скупштине општине Осечина, најпре као Радна организација за комуналне делатности „Осечина“ са седиштем у Осечини. Касније је мењало организационе облике и називе, па се једно време звало „Извор“, а од 1989. године па све до данас пун назив овог предузећа гласи: Јавно комунално предузеће „Осечина“, са седиштем у Осечини, Пере Јовановића 35.

Дакле, ради се о јавном предузећу локалне самоуправе, чији је оснивач општина Осечина, а управљачка права над овим предузећем врши Скупштина општине Осечина. Она именује директора предузећа, председника и чланове Надзорног одбора, разматра и усваја годишњи програм пословања и извештај о раду.

 Годишњи програм пословања: Програм пословања за 2022. годину усвојен је на седници Надзорног одбора од 29.11.2021. године, заведен под бројем 1083/21 и одобрен је од стране Оснивача Решењем број 060-70-3/2021 од 30.12.2021. године.

ЈКП“Осечина“ регистровано је у Привредном суду у Ваљеву, а од 2005. године извршена je пререгистрација у Агенцији за привредне регистре Србије, у чијем регистру је и данас.

Пословно име: Јавно комунално предузеће „Осечина“

Седиште: Осечина

Претежна делатност: Производња и дистрибуција воде – шифра 3600

Матични број: 07305290

ПИБ: 101597956

Надлежност: Министарство привреде

**2. ОБРАЗЛОЖЕЊЕ ПОСЛОВАЊА**

**ДЕЛАТНОСТИ**

1. Производња и дистрибуција воде за пиће
2. Управљање гробљима и погребне услуге
3. Управљање пијацама
4. Одржавање чистоће и зеленила на површинама јавне намене (кошење, прање)
5. Управљање комуналним отпадом
6. Изградња и реконструкција водоводне и канализационе мреже
7. Одржавање општинских и некатегорисаних путева
8. Услуге паркинг сервиса
9. Зимско одржавање локалних и некатегорисаних путева као и проходности улица
10. Услуге грејања
11. Рад за друга физичка и правна лица

**МИСИЈА**

Основна мисија ЈКП“Осечина“ је обављање делатности од општег интереса због кога је и предузеће основано у циљу задовољења потреба крајњих корисника.

Делатности које су поверене предузећу су организовано сакупљање и управљање комуналним отпадом, прикупљање секундарних сировина, црпљење атмосферских и отпадних вода, управљање гробљима и пружање погребних услуга, опремање и одржавање пијаце, одржавање чистоће и зеленила на површинама јавне намене, одржавање општинских и некатегорисаних путева, услуге централног грејања и паркинг сервиса.

Мисија је заснована на вишедеценијском искуству у обављању поменутих делатности ЈКП „Осечина“ из Осечине.

Уштеда енергије у свим областима пословања у циљу боље енергетске ефикасности и смањења губитака представља мисију ЈКП „Осечина“.

**ВИЗИЈА**

Визија се огледа у томе да континуираним вршењем комуналних и других делатности од општег интереса које предузеће обавља унапреди квалитет живота, побољша заштиту животне средине и подстиче на очување исте на територији Општине Осечина.

У том смислу, предузеће ће:

* Развијати и уводити нове делатности у сфери обављања своје основне делатности као и пратећих делатности
* Осавремењавати комуникације са свим заинтересованим странама, а пре свега грађанима
* Вршити обуку својих кадрова
* Повезивање са познатим кућама исте или сличне делатности
* Остварити највиши квалитет обављања услуга у сваком сегменту свог пословања

**ЦИЉЕВИ**

Један од основних циљева ЈКП „Осечина“ у 2021. години биће повећање броја корисника услуга који су правна и физичка лица, која у складу са републичким и локалним прописима користе услуге и производе Јавног комуналног предузећа „Осечина“.

Да се настави у истом и већем обиму пружање услуга:

* Производња, хлорисање и дистрибуција воде за пиће
* Одржавање чистоће јавних површина у насељеном месту Осечина и варошици Пецка, уз поштовање економских законитости
* Уређење и одржавање паркова, зелених површина и саобраћајница у Осечини и Пецкој
* Изношење смећа за домаћинства, привреду и друга правна лица и установе
* Одржавање депоније уз изналажење начина за завршетак рекултивације постојеће и припрема рециклажног дворишта и усмеравање отпада у токове.
* Проширење, одржавање и уређење гробља и организовање сахрањивања
* Друге услуге у оквиру регистроване делатности (чишћење септичких јама, услуга машинског парка и слично)

Унапређивати професионални однос свих запослених према потрошачима и комуникација у виду:

* Ефикасности у решавању захтева и евентуалних проблема и примедби потрошача и корисника
* Избегавање ситуација које доводе до вербалних сукоба са сарадницима и корисницима
* Опхођење запослених са изразитом љубазношћу, стрпљењем и поштовањем према свим корисницима услуга
* Повећања запослених који се огледа кроз емоционалну везу запосленог са својим радним местом, тачније са својим послом, сарадницима клијентима и предузећем у целини

Побољшати начин комуницирања са потрошачима и корисницима на следећи начин:

* Информисати кориснике и потрошаче преко локалних медија о свим будућим догађајима у предузећу који су од интереса за саме њих
* Уз рачуне за комуналне услуге достављати и одређена обавештења од интереса за кориснике и потрошаче наших услуга и производа у виду летка, флајера, када се за то укаже прилика или исписати на полеђини документа.
* Унапредити транспарентност и доступност информација на порталу предузећа
* Примати телефоном рекламације и сугестије предузећа и грађана.
* Решавати у што краћем року жалбе и рекламације на услуге, испоручене производе или на рад појединаца или на рад служби

**3.БИЛАНС УСПЕХА**

Предузеће ЈКП „ Осечина“ је у првом кварталу 2022. године остварило ГУБИТАК у износу од 280.924,51 динара. Овај резултат преставља разлику између прихода у износу 24.150.012,89 и расхода у износу 24.430.937,40 динара.

Пословни резултат

Остварени пословни приходи су били 24.010.303,03 динара и највећим делом односе се на приходе од изградње локалних путева, приходи од чистоће и приходи од воде. Приходи из осталих делатности су значајни за пословање предузећа али су они у мањем износу. Укупни приходи су били планирани у износу 25.204.000 динара.

Остварени пословни расходи су били 24.410.642,85 динара. Укупни планирани расходи за овај период су били 24.349.000 динара.

Рашчлањени делови пословних прихода.

**Списак фактурисаних радова Општинској управи на одржавању локалних путева за период 01.01-31.03.2022.**

|  |  |  |
| --- | --- | --- |
| **Редни број** | **Место и назив пута** | **Износ без ПДВ-а** |
| 1. | Горње Црниљево-Пантелићи | 421.977,80 |
| 2. | Царина-Мирчетићи | 517.411,50 |
| 3. | Горње Црниљево-Новаковићи | 555.550,37 |
| 4. | Материјал-уградња грађана по мз | 188.793,43 |
| 5. | Осечина-В.Степе | 18.432,74 |
| 6. | Коњиц-Јаловик-Пецка | 28.837,58 |
| 7. | Белотић-Матића мост-депонија-Стајића крст | 100.928,25 |
| 8. | Драгодол-Марјановићи | 102.644,94 |
| 9. | Бастав-Бела црква-Ставе | 154.943,68 |
| 10. | Осечина-Остружански пут | 35.938,80 |
| 11. | Равнање путева по мз | 60.700,00 |
| 12. | Г.Црниљево-Богосављевићи | 303.843,78 |
| 13. | Г.Црниљево-Стари пут | 843.431,87 |
| 14. | Осечина-Улица Светог Саве | 117.799,52 |
| 15. | Г.Црниљево-Иконићи | 567.558,00 |
| 16. | Драгијевица-Чардачине | 754.721,72 |
| 17. | Материјал-уградња грађана | 124.217,40 |
| 18. | С.Осечина-Јазмак | 37.962,64 |
| 19. | Плужац-Гавриловићи | 416.519,10 |
| 20. | Плужац-Пољане-Ораји | 19.800,00 |
| 21. | Драгијевица-Вратоца-Ђурићи-Разбојиште | 1.104.157,31 |
| 22. | Гуњаци-Тодорићи | 370.293,00 |
| 23. | Драгијевица-Чардачине | 300.044,22 |
| 24. | Белотић-Буковача | 508.843,19 |
| 25. | Материјал-уградња грађана по м3 | 190.748,00 |
| 26. | Драгодол-Погаревац | 14.850,00 |
| 27. | Скадар-Ђермановићи | 40.929,02 |
| 28. | Гуњаци-Младеновићи | 229.693,49 |
| 29. | **УКУПНО:** | **8.131.571,35** |

|  |  |  |
| --- | --- | --- |
| **Редни број** | **Место и назив пута** | **Износ** |
| 1. | Монтирани објекти (шупе) у ул.Цара Лазара | 374.591,50 |
| 2. | Радови на канализацији  | 251.555,75 |
| 3. | Сахране преминулих од COVIDa | 103.476,80 |
| 4. | Остали радови | 113.915,84 |
|  | **УКУПНО** | **843.539,89****Без ПДВ-а** |

Напомена: Наведени радови су изведени закључно са месецом мартом 2022. године.

**4. ЗИМСКО ОДРЖАВАЊЕ ПУТЕВА**

Зимска служба ЈКП ''Осечина'' је на основу Општинске одлуке о општинским и некатегорисаним путевима на територији Општине Осечина и ове године преузела обавезу одржавања већег дела путних праваца у зимском периоду.

Под одржавањем путева као и улица у варошици Осечина подразумева се чишћење снега машинским путем (трактори и грађевинске машине), извлачење ризле и шљаке на поједине локалитете (по налогу службе Општинске инспекције), као и ручно и машинско скидање снега и леда на тротоарима и одвоз истог.

Локални путеви које одржава ЈКП ''Осечина'' Осечина су следећи:

**О1**-II A 141 (Влашић)-Предолина-Киселавода-Јеремићевине-Рамнава-Бељевине-Миличиница;

**О2**- II Б 329 (Гвоздени мост)-Алића липе (уз Думановиће)-Мраморје- O1(Предолина);

**О3**- II Б 329 (Плавањски мост)-ОШ у Сирдији-II A 142 (Велики белег), са краком до О2.

**О4**- O3 (Цер у Сирдији)-задружна економија у Туђину засеок Вујичићи, Аћимовићи- II A 142 (Велики белег);

**О5**- Цара Душана у Осечини иде границом села Осечина-Остружањ-Лопатањ-Јанчићи – I Б 27 (Јанчића воденица);

**О6**- II Б 337 (Остружањ)-Вучак-сушара-Разбојиште- II A 143 (Бандера);

**О7**- I Б 27 (Вратоца)-Ђурићи-Брезова главица- O6 (Разбојиште);

**О8**- II A 141 (Кокорава у Гуњацима)-Братачић-Пољане-ОШ у Плушцу-Недељковићи- II A 141 (Т. колиба);

**О9**- II A 141 (Солдатовићи)- Тешманов конак- Младеновићи- пут Бела Црква-Р.Ставе са делом поменутог асфалтног пута;

**O10**-II A 141 (Матића мост)-депонија у Белотићу-дом у Белотићу- тромеђа Белотић, Бастав и Б. Црква;

**О11-** Дом у Белотићу- Буковача– Дом у Комирићу –Ђурићи –О8;

**О12**- I Б 27 (уз Коњушицу)-магацин у Коњуши-Горња мала-Вис- II A 141 (Тојина колиба);

**О13-** II A 141 (Сушара)- О8(ОШ у Плушцу),

**О14-** II A 143 (ОШ Драгодол)-Осоје-Атар- Тисовик- Тешићи – Горња Оровица;

**О15**- II A 141 (Станојевац)-Поточари- II Б 335 (Митрова радионица);

**О16**- II A 143 Саватића воденица- Саватићи- Ђермановићи- Гачине воде;

**О17**- II A 141 (Пресека)-Асанка-школа у Царини-II Б 335 (Митрова радионица);

**О18**- Пецка-Ђурићи-Јаловик- II A 143 (Ива).

Под критичне путне правце спадају сви локални и некатегорисани путеви који припадају планинском делу Општине Осечина и то :

* Локални пут Остружањ – сушара Лопатањ – Разбојиште – Ива
* Пецка – Јаловик – Ива
* Богданић – Јаловик – Ива
* Општински и некатегорисани путеви у МЗ Драгодол, МЗ Царина

 У току јануара, фебруара и марта 2021. године део механизације ЈКП ''Осечина'' је радио на зимском одржавању путева у Општини Осечина и том приликом су чишћени сви Општински као и велики број некатегорисаних путева, с тим што је већи акценат био на путевима у планинском делу, тј у вишим деловима МЗ Драгодол, МЗ Царина, МЗ Скадар и МЗ Лопатањ самим тим јер су и падавине биле израженије као и висина снега. Посебне проблеме су стварали снежни наноси на појединим деоницама ( Тисовик, Прослоп, Вујићи, Ерићи, Њиве, Ива, Рожањ и.т.д ) тако да су поред редовног чишћења тракторима, морале да се укључе и грађевинске машине.

 На Општинске и некатегорисане путеве је пред и у току зимске сезоне извучено око 140 м3 шљаке koja je довезена из ваљевског ,, Крушика“, а депонована је у МЗ Лопатањ (код сушаре, Бирчани, Јанчићи, Живановићи, на путу Јаловик-Ива), МЗ Горње Црниљево, МЗ Драгодол, МЗ Скадар, МЗ Царина, МЗ Село Осечина, МЗ Драгијевица, МЗ Комирић, МЗ Остружањ.

 Улице и тротоари у варошицама Осечина и Пецка су уредно чишћене како механизацијом тако и ручно, а тротоари и јавне површине су у неколико наврата посипани мешавином соли и ризле .

 Приликом радова на зимском одржавању путева, поред падавина и већих снежних наноса, озбиљан проблем представљају деонице путева које нису раскресане и где гране дрвећа и шибље отежавају пролазак трактора и грађевинске механизације, тако да су радници ЈКП ''Осечина'' који учествују у овим пословима принуђени дa уклањају такве препреке што прилично успорава и отежава радове на чишћењу снега.

 Укупни приходи рада зимске службе у овом периоду износе 2.116.300,60 динара без ПДВа

1. **ОДРЖАВАЊЕ ЧИСТОЋЕ И ХИГИЈЕНЕ НА ТЕРИТОРИЈИ ОПШТИНЕ ОСЕЧИНА**

ЈАВНА ХИГИЈЕНА

**1.Прање улица и тротоара у варошици Осечина и варошици Пецка**

**Јануар :**

Након Нове године опрана је шира и ужа зона варошице Пецка у периоду од 4 до 7 јануара. У овом периоду није било снежних падавина тако се манифестација „Божићни коњи“ припремила без ангажовања механизације за снег али су остале комуналне активности биле потпуне. У другом делу јануара због снежних падавина већина радника са јавне хигијене је распоређена на чишћење снега са тротоара, поред ивичњака, мостова и пешачких прелаза. Због закрчености улица гомилама снега ангажована је радна машина и камион за сакупљање утовар и одвоз истог.

**Фебруар:**

У фебруару радови су били усмерени на чишћење снега, а због јутарњих мразева на тротоаре и прелазе посута је велика количина соли. Прање улица у воарошици Осечина је започето са Ваљевског пута али је убрзо прекинуто због наглог погоршања времена.

**Март:**

Током првовог дела овог месеца извршили смо чишћење ризле у свим улицама уже и шире зоне варошице да би се могло несметанио обавити прање. У другом делу настављено је са прањем по секторима. Прво је настављено прање на месту где су се прекинули радови у фебруару касније је настављено са прањем улуица: насеље Беле Врбе (Браће Недић, Подгорска, Остењачки пут). Потом смо прешли на другу зону (улица Хајдук Вељкове, Миленка Павловића, Браћа Недић од Цркве до центра).

У другој смени радници су ангажовани на прању централне зоне: Карађорђеве улице од моста код супа до Поштанска штедионице. Крајем марта. од 28. до 31. 2022. године. извршено је прање улица : Немањина, Пере Јовановића Комирићанца до моста на Јадру , Немањина и Цара Лазара и заобилазница од Пискавица до кружног тока. Задњег дана марта започето је прање у варошици Пецка, а настављено у априлу.

Утрошено је 32 цистерни ( око 369 м³ ) са ангажовањем 4 радника у смени.

Прање се организовано, углавном, у две смене и суботом јер због обима посла није могло постићи у редовне радне дане.

У прва три месеца за прање у варошици Осечина утрошено је укупно 369 м3 воде .

Укупна количина воде одвежена трећим лицима због недостатака воде у сеоском подручју је 48м3.

Укупна количина воде у прва три месеца (јануар,фебруар.март) утрошена на продувавање канализације је 130м3.

**2.Ручно чишћење и уклањање отпадака**

 Свакодневно чишћење тротоара и поред ивичњака и пражњење уличних канти обављано је са три радника .

Током викенда, углавном недељом обављано је дежурство на одржавању чистоће јер су канте и жардињере биле напуњене, па је била потреба да се испразне као и да се покупе разбацани папири, кесе и други отпаци. Велики је проблем појава разношења смећа током ноћи од стране животиња и несавесног одлагања смећа поред контејнера и жардињера на тргу.

Постоји и проблем од стране грађана који своје смеће из радњи износе и стављају у уличне канте као и из неких продавница.

 Због великих снежних падавина дошло је до оштећења украсног зеленила на тргу, испред општине и у зони цркве. Због великог ангажовања радника на погребним услугама јер су сахране биле честе, није било простора да се овај део уреди.

Током марта извршена је припрема земљишта за садњу цвећа на кружном току као и поправка површине на којој је малч. Поправљено је стање фолије и додато је на исту површину два паковања малча. Малч је црвене боје и цео простор је добио леп изглед са позитивним ефектима.

Табела бр.1.

|  |  |  |  |  |
| --- | --- | --- | --- | --- |
| р.б. | *Назив улице*  | ***Ужа зона*** | **Чишћење ручно по данима у седмици** | **Шира зона** ***Скупљање отпадака*** ***Чишћење по потреби*** |
|   |  | **понедељак** | **уторак** | **среда** | **четвртак** | **петак** |
| 1 | Карађорђева од Поштанске штедионице до моста СУП |   | x | х | х | х | х |   |   |
| 2 | Лознички пут до Петранине куће |   | х |   |   | х |   | од Петранине куће до табле нас. места  | 1/ седмично  |
| 3  | Карађорђева до скретања Бранку Петровић  |    |    | х  |    |    | х  | ул.Војводе Степе до ПР,,Јоза"  | 1/ седмично  |
| 4 | Браће Недић до моста код цркве са скретањем | 3.344,00 | х | х | х | х |   | од моста на Ловачкој до трафостанице | 1/2 седмице |
|   5  | *за Спортски Центар*  |     |     |     |     |     | х   |     |     |
| 6  7 | ул.Миленка Павловића са скретањем*за Спортски Центар до капије*  | 2.660.00   | х   | х   | х   | х   | х  |  око ограде вртића  |  1/ седмично  |
|  8 | Немањина |  1.000,00 |  х |    |  х |  х |    |    |    |
|  9 |  Цара Лазара |  1.500,00 |  х |  х  |  х |  х |  х  |    |    |
|  10 |  Кнеза Милоша од Жутог магацина |  3.639,00 |    |  х |    |    |    |    |    |
| 11   | Кнеза Милоша поред СУР Ловац  |    |  х |    |    |    |    |    |    |
| 12  | Хајдук Вељка  | 5.061,00 |   |   |   |   | х |   |   |
|  13   |  Пере Јовановића до моста на реци Остружањка,Кружни ток  |  1.800,00   |  х   |  х   |  х   |  х   |  х   |  од моста на р.Оструж. до табле нас.места    |  1/15 дана    |
| 8  | Остружањски пут до Зорана.Марковић  | 7.680,00  |    |    |    |    | х  | од З.Марковића до табле насељ. места   | 1/15 дана   |
| 9 | парк,површ.код СО и АС | 1.200,00 | х | х | х | х | х |   |   |
|  10 |  Заобилазница |  4.547,00 |    |    |    |  х |    |  Нова улица према Пискавицама |  1/ седмично |
|  11 |  Пискавице  |  3.000,00 |    |    |    |    |  х |    |    |
| 12 | Бела Врба  | 9.195,00 | х |   |   |   |   |  Цело насеље |  1/седмично |
| 13 | Пут према гробљу |  |  |  |  | **х** |  |  |  |

У таблици бр.1.приказан је план рада на јавној хигијени на пословима чишћења и уклањања отпадака. За овај обим посла планирано је 4 радника, а у служби чишћења ангажовано је 3 радника, тако да повремено дође до одступања наведеног плана. Одступања су и у дане када је један од радника на годишњем одмору или на боловању .

У наредном периоду чишћење и уклањање отпадака узимаће се и нова улица према насељу Пискавице и све улице у овом насељу.

Рад на чишћењу се обавља, углавном, сваког викенда и то у једној смени.

**Приходи од одржавања чистоће су 1.909.090,92 динара без ПДВа.**

**5.Дивље депоније:**

У периоду овог извештаја није било уклањања дивљих депонија по селима.

**6.Одржавање депоније :**

 Дана 26.01.2022. извршено равнањање депоније и планирање смећа. Шест сати рада, ангажовано три радника.

**7.Водоснабдевање:**

Квалитет воде за пиће:

У првом кварталу тј. до 01.јануара до 31 марта 2022. год. рађен је редован мониторинг кавлитета воде за пиће .У овом периоду од стране Завода за јавно здравље Ваљево урађено је 45 комплетних анализа у Осечини и 10 у Пецкој.

 У наведеном периоду, у сировој води ( вода пре хлорисања) са изворишта ,,Пецка“ идентификована је бактерије *Bacillus spp* која је у базену уништена са хлором пре дистрибуције у мрежу. Узорковање са мреже се вршило на променљивим тачкама где се водило рачуна да се са што више места вода преконтролише и уједно прати стање секундарне мреже. У свим узорцима у мрежи вода је била исправна. До хемијских промена у води није дошло. Задатак ЈКП Осечина као и свих грађана је да се сачува од загађења слив реке Пецке. За сада параметри хемијске и микробиолошке стабилности су на одличном нивоу на шта указују и следећи резултати. Утрошак КМнО4 мг/л је што је показатељ органских материја у води креће се у распону од 2,8 до 3,2 од могуће максимално дозвољене вредности од 12 мг./л. Мутноћа изражена у НТУ креће се од око 0,2 а дозвољено је до 1.

 Правилником о Класификацији вода за пиће и на основу броја потрошача - у Пецкој систем за водоснабдевање се назива *Локални водовод* и за њега су нешто блажи услови него за *Централни водоводе у Осечини.*

На основу ове клаификације и на оцнову Правилника о хигијенској исправности воде за пиће (,,Сл. Лист СРЈ,, бр.42/98,44/99 и сл.гл.Рс бр.28/19) и Правилника о дезинфекцији и прегледу воде за пиће( Сл. Гласник СРС бр.60/81) урађена је Проширена анализа или ,,Б“ анализа за узорак воде из система за водоснабдевање варошице Осечина.

За нормалан рад изворишта ,,Драгодол“ и ,,Пецка“ набављена је довољна количина гасног и течног хлора.

У мрежи се хлор мери на више места и одржава у ниво у од 0,3 до 0,4 мг/л.

Стање резидуалног хлора се редовно евидентира.

Стање изворишта и праћење критичних контролних тачки се врши HASAP методом праћења и вођењем евиденције са планом корективних мера.

У прва три месеца праћен је детаљан план контроле система локалног водовода у Пецкој по HASAP систему. До краја марта није било проблема на водоснабдевању у варошици Пецка и радови се сви евидентирају и документују попуњавањем табела пажљиво нумерисаним свескама. Овај систем је успостављен ради лакшег прегледа и праћења свих критичних тачака на систему и да не долази до занемаривања неких делова система.

Увидом у анализе , током јануара 2022 г. дошло је до минималног повећања нитрита у мрежи и то за 0,01 па смо одмах приступили испирању мреже на свим планираним тачкама уз повећано дозирање хлора. До ове промене је вероватно дошло због смањене потрошње воде у зимском периоду а хлор је био смањен на минимум управо због истог фактора. Постоји могућност да је до ове промене дошло и због спољњег фактора, јер је узорак узет у угоститељском објекту. До ове појаве није раније долазило.

На старој мрежи дошло је до повећања гвожђа за 0.03 мг/л и у извештају Завода за јавно здравље Ваљево је наглашено да није посебан здравствени проблем ( ИД бр.ВП 968) али да се мора пратити јер до ове појаве долази и због промене притиска у мрежи која није константна. Уз редовно испирање мреже до ове појаве није долазило. Микробиолошко стање у свим узорцима је било стабилно и без појаве било каквих клица које би угрозиле исправност воде за пиће.

Узорци се отпремају у носећем фрижидеру.

Из система ,,брана“ којим се вода допрема у наплавни базен повремено се испушта из цевовода за шта се води редовна евиденција.

Редовно су вршени здравствени прегледи радника на извориштима.

По налогу полицијске инспекције за безбедност успостављено је дежурство на изворишту ,,Пецка“ по важећем закону за обезбеђивање јавних објеката.

Радници су у обавези да имају лиценцу за обављање ове врсте послова као и законом прописану униформу. Успостављена је и пратећа документација за ову област обезбеђивања јавних објеката.

**8.Зелена пијаца:**

Пијаца се редовно одржава - перу се тезге и плато и дезинфикују се подови у млечној хали као и витрине за продају млечних производа.

Падови на прању и дезинфекцији се уписују у евиденционе листе које контролише санитарна инспекција.

Током првог квартала 2022. године било је девет резервација тезги, а остале тезге су се издвајале по виђењу. Продавци млечних производа су контролисани сваког пазарног дана да ли се понашају по прописима и налозима санитарне и пољопривредне инспекције. Бели мантили, мараме или капе као и прибор за узорке су обавезни и продавци се тога придржавају.

Од 5 продаваца млечних производа 4 имају регистроване објекте за производњу и продају сира, млека и кајмака.

Расхладне витрине су у функцији и температура хлађења је увек задовољавајућа.

На пијаци је забрањена продаја алкохолних пића уколико домаћинство није регистровано за ту делатност.

 Кућни ред рада пијаце и ценовник су истакнут на видном месту као и забрана о продаји алкохола и забрана пушења у просторији (млечна хала).

Чишћење и одржавање зелене пијаце врши се дан пре пазарног дана и након завршетка пијаце.

1. **ПОСЛОВНИ ПРИХОДИ ОД РАДА СЛУЖБЕ ВОДОВОДА И КАНАЛИЗАЦИЈЕ**

Водоснабдевање је било уредно без застоја.

Редовно се ради праћење квалитета воде, одржавање зоне санитарне заштите и објеката се ради по програму (ХАСАП у водоснабдевању) и стандарду.

Инспекцијски прегледи су уредни а раде се и редовни санитарни прегледи радника.

Произведена и утрошена количина воде у варошици Осечина:

|  |  |  |
| --- | --- | --- |
| I | **Произведена вода у Осечини** | **131.760 м3** |
| 1. | Осечина-домаћинства | 36.926 м3 |
| 2. | Осечина-правна лица | 12.739 м3 |
|  |
| 3. | Осечина-канализација |  98 м3 |
| II | **Укупно утрошена вода за Осечину(1-3)** | **49.763 м3** |
| III |  **Разлика -губици (I-II)**  | **81.997 м3** |

За варошицу Пецка у периоду од 01.01.–31.03.2022. фактурисано је 6.703 m3 воде, од тога домаћинства 5.512 m3 а правна лица 1191 m3 .

У периоду 01.01.2022-31.03.2022. свакодневно је праћен квалитет воде за пиће, при чему су рађене анализе воде (микробиолошко стање и хемијски састав) којима се потврђује исправност воде за пиће.

Укупан пословни приход настао од производње и дистрибуције воде у периоду 01.01.2022.-31.03.2022. износи 2.806.365,56 динара.

**Извештај о сахранама и раду цистерне за фекалије:**

У периоду од 01.01. до 31.03.2022. године 38 пута, од тога 20 пута у варошици Осечина, 14 пута у варошици Пецка и 4 пута у околним селима.

Обављено је укупно 20 сахрана, и то на градском гробљу Осечина 6 и на околним местима 14.

1. **ИЗВЕШТАЈ О РАДУ ПАРКИНГ СЕРВИСА ЈКП „ ОСЕЧИНА“**

 **I - SMS поруке**

|  |  |  |  |
| --- | --- | --- | --- |
| Назив | Фактурисано | Наплаћено | Салдо |
| Telekom | 106.814,00 | 80.802,00 | 26.012,00 |
| Telenor | 41.698,00 | 30.488,00 | 11.210,00 |
| A1 Srbija | 29.064,00 | 10.170,00 | 18.894,00 |
| Globatel | 144,00 | 720,00 | 72,00 |
| УКУПНО | 177.720,00 | 121.532,00 | 56.188,00 |

**II – Повлашћене паркинг карте ( станарске карте )**

|  |  |  |
| --- | --- | --- |
| Назив | Фактурисано | Наплаћено |
| Станари | 29.160,00 | 29.160,00 |
| Укупно | 29.160,00 | 29.160,00 |

**III – Паркинг карте – мењачнице ( дневне и сатне карте )**

|  |  |  |
| --- | --- | --- |
| Назив | Фактурисано | Наплаћено |
| Паркинг карте –САТ ( 24,00 дин. ) | 14.795,00 | 14.795,00 |
| Паркинг карте –ДНЕВНА ( 110,00 дин. ) | 11.055,00 | 11.055,00 |
| УКУПНО | 25.850,00 | 25.850,00 |

**IV- Доплатне паркинг карте (600,00 дин)**

|  |  |  |  |  |
| --- | --- | --- | --- | --- |
| Назив | Наплаћене паркинг карте | Наплаћенепаркинг карте(Преко извода) | Ненаплаћенепаркинг карте | Сторниранекарте |
| Благајна | У обради |  |
| Доплатнепаркинг карте | 19 ком11.400,00 | 94 ком56.400,00 | 103 ком61.800,00 | 15 ком |
| Укупно : | 11.400,00 | 56.400,00 | 61.800,00 | / |

**V-Mесечне паркинг карте(1.000,00 дин)**

|  |  |  |
| --- | --- | --- |
| Назив | Фактурисано | Наплаћено |
| Месечне | 56.000,00 | 56.000,00 |
| УКУПНО | 56.000,00 | 56.000,00 |

**VI – Годишња карта – резервисано паркинг место ( 24.000,00 )**

|  |  |  |
| --- | --- | --- |
| Назив- Резервисане | Фактурисано | Наплаћено |
| Јадар – пак, Осечина | 24.000,00 | 24.000,00 |
| Осака, Осечина | 24.000,00 | 24.000,00 |
| СЗПР код Багера | 48.000,00 | 48.000,00 |
| Укупно: | 96.000,00 | 96.000,00 |

Приходи од службе паркинг сервиса за период 01.01. до 31.03.2022. године су 407.018,76 динара без ПДВа.

**Сторниране паркинг карте ( разлог сторнирања ) :**

**1. Плаћена смс карта - грешке у раду система,**

**2. Грешке у раду оператера ( Telekom, Telenor, Vip )**

**3. Погрешно послата СМС порука корисника ( слово, број )**

1. **ФИНАНСИЈСКИ РЕЗУЛТАТ**

Финансијски приходи у првом кварталу 2022. године износе 84.299,53 динара и то се односи на приходе од камата. Планирани финансијски приходи су били 84.000 динара.

Финансијски расходи у овом периоду су били 15.724,53 динара и њих чине расходи камата у пуном износу. Планирани финансијски расходи су били 16.000 динара па је предузеће и финансијске расходе добро планирало.

Остали резултат

Остали приходи предузећа су били 55.410,33 динара , а планирани 55.000 динара, a односе се на приходе од пијаце и точење воде у кругу предузећа. Остали расходи су износили 4.570,02 динара , док су планирани били у износу од 5.000,00 динара.

1. БИЛАНС СТАЊА

АКТИВА

Када се погледа овај финансијски извештај види се да нематеријална имовина износи 4.394.667,00 динара , а толико је била и планирана јер није било промене.

 На некретнинама, постројењима није било промене у односу на план , само је на опреми била промена од 120.324,17 динара , набављена је опрема односно пумпа за избацивање прљаве воде из шахтова.

Код залиха је дошло до повећања укупне количине материјала, резервних делова, алата и ситног инвентара у првом кварталу 2022 године, али пошто је то обртна имовина она увек варира у зависности од тренутних набавки или уградње.

Дати аванси су повећани у односу на планирана средства а они се односе на авансирање угља за грејање, али то не утиче битно на финансијску позицију ЈКП“Осечина“ јер се ради о тренутним уплатама док се не извуче огрев.

У потраживањима је значајно велики износ који одступа од планираних, али током овог периода тај износ је 13.962.540,12 динара, а разлику у односу на планирана је смањен ради исправке вредности од купаца преко годину дана, и тај износ је 14.945.285 динара.

У осталим активним позицијама извештаја о финансијском положају предузећа није било значајних одступања.

ПАСИВА

На позицијама капитала није било промене , основни капитал је остао исти као што се води у АПР у износз 145.298, 26 динара , као и нераспоређена добит из ранијих година . С тим што је приликом процене имовине направљен акумулирани губитак од 602.296,00 динара .

Обавезе према добављачима су сада 24.349.288,34 динара и оне су као што је и планирано.

У осталим пасивним позицијама извештаја о финансијском положају предузећа није било значајних одступања.

1. ТРОШКОВИ ЗАПОСЛЕНИХ

Трошкови запослених се крећу у границама планираних, и није било значајних одступања

5. ДИНАМИКА ЗАПОСЛЕНИХ

Број запослених се није мењао, тј. предузеће је имало пријем радника на неодређено време истих који су били на одређено време.

6. КРЕТАЊЕ ЦЕНА ПРОИЗВОДА И УСЛУГА

Цене производа и услуга предузећа ЈКП“Осечина “ у овом кварталу се нису мењале , и може се видети кроз образац где је приказано по месецима.

7. СУБВЕНЦИЈЕ И ОСТАЛИ ПРИХОДИ ИЗ БУЏЕТА

У првом кварталу није било субвенција.

8. СРЕДСТВА ЗА ПОСЕБНЕ НАМЕНЕ

У току године предузеће је на нивоу групе расхода трошило средства у границама планираних. У оквиру ових средстава налазе се издвајања за донације, помоћ хуманитарним организацијама, односно спортским клубовима и удружењима регистрованим на територији општине Осечина, али за горе наведене трошкове предузеће није трошило средства. Ту су још и трошкови репрезентације и трошкови рекламе и пропаганде. Ови издаци су као и планирани.

9. ИЗВЕШТАЈ О ИНВЕСТИЦИЈАМА

Што се тиче извештаја о инвестиција у претходном периоду ЈКП“Осечина“ није имало инвестиција , тако да нема података о томе.

**III ЗАКЉУЧНА РАЗМАТРАЊА И НАПОМЕНЕ**

Предузеће је пословало са минималним губитком у првом кварталу који је за ово предузеће и пасиван период у односу на наредне квартале.

Квартални извештај саставили:

 Наташа Ђукић, директор \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Љубиша Петровић, шеф рачуноводства \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_